Na temelju članka 48. Zakona o predškolskom odgoju i obrazovanju („Narodne novine“ broj: 10/97., 107/07., 94/13. i 98/19), članka 41. Državnog pedagoškog standarda predškolskog odgoja i naobrazbe („Narodne novine“ broj 63/08. i 90/10.) i članka 34. Statuta Općine Viškovo („Službene novine Općine Viškovo“ broj: 3/18 i 2/20.), Općinsko vijeće Općine Viškovo na \_. sjednici održanoj dana \_\_. \_\_ 2020. godine donijelo je

O D L U K U

o II. Izmjenama i dopunama Odluke o sufinanciranju posebnog programa predškolskog odgoja i obrazovanja u zdravstvenim ustanovama koje provode posebni program predškolskog odgoja i obrazovanja za djecu s teškoćama u razvoju

Članak 1.

U Odluci o sufinanciranju posebnog programa predškolskog odgoja i obrazovanja u zdravstvenim ustanovama koje provode posebni program predškolskog odgoja i obrazovanja za djecu s teškoćama u razvoju („Službene novine Općine Viškovo“ br. 12/18 i 17/19) članak 6. mijenja se i sada glasi:

„(1) Pravo iz članka 2. ove Odluke ostvaruju roditelji koji su u braku odnosno izvanbračnoj zajednici ukoliko ispunjavaju sljedeće uvjete:

1. dijete je upisano u ustanovu iz članka 1. ove Odluke

2. dijete i oba roditelja koji su hrvatski državljani imaju prijavljeno prebivalište na području Općine, odnosno boravište na području Općine pod uvjetom da nemaju prebivalište na području Republike Hrvatske,

3. za strane državljane da dijete i oba roditelja, a kojima je odobren stalni boravak imaju prijavljeno prebivalište na području Općine, odnosno kojima je odobren privremeni boravak imaju prijavljeno boravište na području Općine,

4. za oba roditelja adresa prebivališta, odnosno boravišta kod privremenog boravka stranca, evidentirana u evidenciji Ministarstva unutarnjih poslova jednaka je adresi iskazanoj u evidenciji Ministarstva financija, Porezna uprava

5. oba roditelja nemaju iskazano dospjelo dugovanje prema Općini u trenutku podnošenja zahtjeva za sufinanciranje.

(2) Roditelji koji su u braku odnosno izvanbračnoj zajednici, a ne ispunjavaju sve uvjete propisane stavkom 1. ovog članka plaćaju punu ekonomsku cijenu posebnog programa predškolskog odgoja i obrazovanja djece s teškoćama u razvoju.

(3) Pravo iz članka 2. ove Odluke ostvaruje roditelj koji nije u braku odnosno u izvanbračnoj zajednici ukoliko ispunjava sljedeće uvjete:

1. dijete je upisano u ustanovu iz članka 1. ove Odluke

2. dijete i roditelj s kojim dijete živi, a koji su hrvatski državljani imaju prijavljeno prebivalište na području Općine, odnosno boravište na području Općine pod uvjetom da nemaju prebivalište na području Republike Hrvatske,

3. za strane državljane da dijete i roditelj s kojim dijete živi, a kojima je odobren stalni boravak imaju prijavljeno prebivalište na području Općine, odnosno kojima je odobren privremeni boravak imaju prijavljeno boravište na području Općine,

 4. za roditelja s kojim dijete živi adresa prebivališta, odnosno boravišta kod privremenog boravka stranca, evidentirana u evidenciji Ministarstva unutarnjih poslova jednaka je adresi iskazanoj u evidenciji Ministarstva financija, Porezne uprave

5. roditelj s kojim dijete živi nema iskazano dospjelo dugovanje prema Općini u trenutku podnošenja zahtjeva za sufinanciranje.

(4) Roditelj koji nije u braku odnosno u izvanbračnoj zajednici, a ne ispunjava sve uvjete propisane stavkom 3. ovog članka plaća punu ekonomsku cijenu posebnog programa predškolskog odgoja i obrazovanja djece s teškoćama u razvoju.

(5) U smislu ove Odluke roditelji koji nisu a braku, a prijavljeni su na istoj adresi smatrat će se da su u izvanbračnoj zajednici.

(6) Pravo iz članka 2. ove Odluke ostvaruje roditelj koji je u postupku razvoda braka ukoliko ispunjava sljedeće uvjete:

1. dijete je upisano u ustanovu iz članka 1. ove Odluke,

2. dijete i roditelj s kojim dijete živi, a koji su hrvatski državljani imaju prijavljeno prebivalište na području Općine, odnosno boravište na području Općine pod uvjetom da nemaju prebivalište na području Republike Hrvatske,

 3. za strane državljane da dijete i roditelj s kojim dijete živi, a kojima je odobren stalni boravak imaju prijavljeno prebivalište na području Općine, odnosno kojima je odobren privremeni boravak imaju prijavljeno boravište na području Općine,

 4. za roditelja s kojim dijete živi adresa prebivališta, odnosno boravišta kod privremenog boravka stranca, evidentirana u evidenciji Ministarstva unutarnjih poslova jednaka je adresi iskazanoj u evidenciji Ministarstva financija, Porezne uprave

5. roditelj s kojim dijete živi nema iskazano dospjelo dugovanje prema Općini u trenutku podnošenja zahtjeva za sufinanciranje,

6. roditelj s kojim dijete živi dokaže da je kod nadležnog suda pokrenut postupak za razvod braka.

(7) Roditelj koji je u braku ali je kod nadležnog suda pokrenut postupak za razvod braka, a ne ispunjava sve uvjete propisane stavkom 5. ovog članka plaća punu ekonomsku cijenu posebnog programa predškolskog odgoja i obrazovanja djece s teškoćama u razvoju.“

Članak 2.

Ova Odluka stupa na snagu osmog dana od dana objave u „Službenim novinama Općine Viškovo.

KLASA:

URBROJ:

VIŠKOVO, \_\_.\_\_\_. 2020. godine

OPĆINSKO VIJEĆE OPĆINE VIŠKOVO

Predsjednica Općinskog vijeća:

Ksenija Žauhar, mag.paed.

OBRAZLOŽENJE

Prijedloga Odluke o sufinanciranju posebnog programa predškolskog odgoja i obrazovanja u zdravstvenim ustanovama koje provode posebni program predškolskog odgoja i obrazovanja za djecu s teškoćama u razvoju

Odluke o sufinanciranju posebnog programa predškolskog odgoja i obrazovanja u zdravstvenim ustanovama koje provode posebni program predškolskog odgoja i obrazovanja za djecu s teškoćama u razvoju („Službene novine Općine Viškovo“ br. 12/18 i 17/19) u primjeni je od srpnja 2019. godine.

Prijedlogom Odluke o II. Izmjenama i dopunama Odluke o sufinanciranju posebnog programa predškolskog odgoja i obrazovanja u zdravstvenim ustanovama koje provode posebni program predškolskog odgoja i obrazovanja za djecu s teškoćama u razvoju omogućava se ostvarivanje prava na sufinanciranje posebnog programa predškolskog odgoja i obrazovanja za djecu s teškoćama u razvoju i strancima kojima je odobren privremeni boravak, a koji sukladno članku 148. stavku 2. i članku 183.b stavku 2. Zakona o strancima („Narodne novine“ br. 130/11, 74/13, 69/17, 46/18) prijave boravište na području Općine Viškovo.

Navedenim izmjenama i dopunama određuju se posebni uvjeti ostvarivanja prava za roditelja i dijete koje s njim živi, koji je u braku ali je kod nadležnog suda pokrenut postupak za razvod braka. U tom slučaju roditelj s kojim dijete živi između ostalih uvjeta za sebe i dijete koje s njim živi mora dokazati i da je kod nadležnog suda pokrenut postupak za razvod braka.

Zakonom o pravu na pristup informacijama („Narodne novine“ br. 25/13 i 85/15) propisana je obveza jedinicama lokalne samouprave da u svrhu savjetovanja sa zainteresiranom javnošću javno objave na internetskim stranicama, na lako pretraživ način i u strojno čitljivom obliku, prijedloge općih akata kojima se uređuju pitanja od značenja za život lokalne zajednice odnosno kojima se utječe na interese građana i pravnih osoba.

Obzirom na prednje iznijeto predlaže se razmatranje i donošenje predložene Odluke o II. Izmjenama i dopunama Odluke o sufinanciranju posebnog programa predškolskog odgoja i obrazovanja u zdravstvenim ustanovama koje provode posebni program predškolskog odgoja i obrazovanja za djecu s teškoćama u razvoju.

Općinska načelnica:

Sanja Udović, dipl.oec.